 Seminaarkaasi markii la soo gabagabeeyey ayaa waxa codsi muhim ah soo bandhigay Mudane Mahamuud Karaani oo lagu naaneyso Galkacyo horeyna uga mid ahaa Xulka Ciyaartoyda Galkacyo iyo midka Dawlad Gobolleedka PUNTLAND,isagoo Guddiga Isboortiga ka codsaday in Seminaarkaan oo kale laga hirgaliyo Galkacyo iyo Garoowe,waxaana ay arrintii Guddiga Isboortiga uga yeeleen si aan gabasho laheyn,waxayna isla markiiba la hadleen Khubaradda Duruusta ka bixineysay Seminaarkaasi oo ay saaxiibo dhaw yihiin Guddiga Isboortiga oo iyana si hufan u yeelay in ay tagaan Goboladaasi si ay uga hirgaliyaan seminaarkaan oo kale,iyadoo la isku raacay in xubnaha Guddiga qaar ka tirsan ay hogaamiyaan marka safarkaa la gaaro. 